钦定古今图书集成/明伦汇编/闺媛典/第210卷 > 祖黯妻徐凤娘
## 钦定古今图书集成/明伦汇编/闺媛典/第210卷 > 祖黯妻徐凤娘

按《浦城县志》：徐凤娘，太平里祖黯妻。归四载夫亡，遗
襁褓二女，氏年十九，欲以身殉，姑童氏劝止之。族人
讽他适，氏即断发明志，立嗣以继宗祧。嗣子甫周，苦
守四十馀年如一日。姑没，痛哭仆地，曰：“我不与死者
俱，为祖氏一线将绝耳。今嗣子长矣，死复何恨！”潜自
缢，诸妇力救之。姑忌日，辄泣下沾襟。万历间旌表。